Diari Oficial de la Generalitat Valenciana


Sumari del DOGV 8116, del 30-08-2017 (2017/7442)

Informació pública del projecte d'expropiació de terrenys per a l'execució del vial del sector PP-17 contigu amb el sector PP-27 del Pla general d'ordenació urbana de la Vila Joiosa.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8116

Data del DOGV
:   30-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7442


Data del document
:   08-08-2017

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * pla d'urbanisme
    * administració local

Informació pública del projecte d'expropiació de terrenys per a l'execució del vial del sector PP-17 contigu amb el sector PP-27 del Pla general d'ordenació urbana de la Vila Joiosa. [2017/7442]  
En relació amb l'expedient de referència, per mitjà d'aquest edicte es fa públic que el regidor d'Urbanisme, en data 25 de juliol de 2017, ha dictat el Decret amb el número 2473 que, en la part dispositiva, literalment expressa:  
«resolc:  
  
Primer  
Sotmetre a informació pública el projecte d'expropiació de terrenys per a l'execució del vial del sector PP-17 contigu amb el sector PP-27 del Pla general d'ordenació urbana (PGOU) presentat per Jaime Orquín Llinares en nom i representació de la mercantil Fomento de Inversiones Levantina, SL, en data 22 de juny de 2017 i amb números de registre general d'entrada 7148933450 i 8785322541, pel termini d'un mes, perquè els que puguen resultar interessats formulen les observacions i reclamacions que estimen convenients, especialment pel que fa a la titularitat o valoració dels seus respectius drets.  
  
D'acord amb el projecte d'expropiació esmentat s'assenyalen a continuació, de forma concreta i individualitzada, els béns i drets que es consideren de necessària expropiació.  
Segon  
La informació pública s'anunciarà mitjançant un edicte publicat en el Diari Oficial de la Generalitat Valenciana i en un periòdic dels de major circulació de la província. Durant el termini d'un mes d'informació pública, computat a partir de la inserció del corresponent anunci en el Diari Oficial de la Generalitat Valenciana, el projecte d'expropiació estarà, per a la seua consulta, a disposició dels interessats en les oficines de l'Àrea d'Urbanisme, síties en el carrer de Cristóbal Galiana, número 2, de La Vila Joiosa, en horari de 09.00 a 13.00 hores, així com en la web municipal www.villajoyosa.com  
  
Tercer  
Notificar, així mateix, individualment, als que apareguen com a titulars de béns o drets en l'expedient, per mitjà de trasllat literal, el corresponent full d'apreuament, perquè puguen formular al·legacions en el termini d'un mes a partir de la data de notificació, així com manifestar si desitja el pagament del preu just en espècie.  
  
Quart  
Sol·licitar, del Registre de la Propietat, l'expedició d'una certificació per la qual s'acredite el domini i les càrregues de les finques inscrites i que es troben afectades pel projecte d'expropiació, que es faça constar per mitjà d'una nota marginal i que s'ha optat per l'aplicació del procediment de taxació conjunta».  
  
Cosa que faig pública als efectes oportuns.  
  
La Vila Joiosa, 8 d'agost de 2017.- L'alcalde: Andrés Verdú Reos.